Αρχιτεκτονικό μοντέλο του Ρωμαϊκού Πραιτωρίου της Κολωνίας.
Εξωτερική άποψη Πραιτωρίου.
**Πραιτώριο** στη ρωμαϊκή εποχή αρχικά η σκηνή του στρατιωτικού διοικητή μέσα σε ρωμαϊκό κάστρο, πύργο, οχύρωμα ή στρατόπεδο. Η λέξη προέρχεται ετυμολογικά από το όνομα του ανώτερου Ρωμαίου δικαστή, του Πραίτορος. Στην σκηνή αυτή συναθροίζονταν το πολεμικό συμβούλιο του στρατηγού. Αργότερα, στη Βυζαντινή αυτοκρατορία, Πραιτώριο ονομάζονταν η οικία του πολιτικού διοικητή.

Πραιτώριο ονομάζονταν επίσης η έδρα του Ρωμαίου διοικητή, του στρατηγού ή κάθε άλλο επιβλητικό κτίριο ή παλάτι. Επίσης πραιτώριο ονομάζονταν το στρατόπεδο των Πραιτωριανών στη Ρώμη.

Περιγραφή
---------

Η πολλαπλή χρήση του όρου καθιστά δύσκολη τη γενική αρχιτεκτονική περιγραφή του κτιρίου. Άλλοτε μπορεί να είναι μια σταθερή εγκατάσταση σε μορφή σκηνής, συνήθως όμως ήταν ένα επιβλητικό μέγαρο, ενώ μερικές φορές ήταν και κινητό.

### Εξωτερικά χαρακτηριστικά

Σημαντικό χαρακτηριστικό του Πραιτωρίου ήταν οι αναλογίες των τμημάτων του. Το κεντρικό τμήμα του αποτελείτο από δύο υπαίθριες αυλές, οι οποίες αντιστοιχούσαν στο άτριο και στο περιστύλιο των ρωμαϊκών επαύλεων. Συχνότατα περιβάλλεται από χώρους για ασκήσεις και γυμνάσια των στρατιωτών. Στον χώρο μπροστά στο Πραιτώριο συναντάμε τη σκηνή του διοικητή. Ως οικοδομικά υλικά χρησιμοποιούνταν τούβλα, ασβεστοκονίαμα για την επικάλυψη, ενώ ως αρχιτεκτονικά στοιχεία συναντάμε αψίδες και κίονες.

### Εσωτερική διαρρύθμιση

Κάροψη σχεδίου εσωτερικής διαρρύθμισης Πραιτωρίου
Λευκώματα (ανάγλυφες επιγραφές) ανακοινώσεως δασμών και φόρων
Η εσωτερική διαρρύθμιση του Πραιτωρίου εξυπηρετούσε τις ανάγκες των επίσημων εργασιών των Ρωμαϊκών αξιωματικών. Στους χώρους του ήταν αναρτημένες ανακοινώσεις περί δασμών και φόρων.

Αναφορές στην Καινή Διαθήκη
---------------------------

Στην Καινή Διαθήκη ως Πραιτόριο μνημονεύεται το παλάτι του Πόντιου Πιλάτου, όπου αναφέρεται ότι καταδικάστηκε σε θάνατο ο Ιησούς Χριστός.

Παραπομπές
----------

1. 1 2 3 4  Smith, William. Dictionary of Greek and Roman Antiquities, 2 ed. s.v. "Praetorium." London: John Murray, 1872.
2. ↑  Evans, Edith. "Military Architects and Building Design in Roman Britain." Britannia 25 (1994): 159-161.
3. ↑  Shipley, F. W.. "The Saalburg Collection." The Classical Weekly Vol. 2.No. 13 (1909): 100-102. Print.
4. ↑  Frere, S. S. M. W. C. Hassall, and R. S. O. Tomlin. "Roman Britain in 1988." Britannia Vol. 20 (1989): 257-345.
5. ↑  Walthew, C. V.. "Modular Planning in First-Century A.D. Romano-British Auxiliary Forts." Britannia Vol. 36 (2005): 301. Print.
6. ↑  Magness, Jodi. "Masada 1995: Discoveries at Camp F." The Biblical Archaeologist Vol. 59.No. 3 (1996): 181. Print.
7. ↑  De Segni, L, J Patrich, and K Holum. "A Schedule of Fees (Sportulae) for Official Services from Caesarea Maritima, Israel." Zeitschrift fur Papyrologie und Epigraphik 145 (2003): 273-300. JSTOR. Web. 15 Nov. 2011.
8. ↑  Burrows, Millar. "The Fortress Antonia and the Praetorium." The Biblical Archaeologist 1.No. 3 (1938): 17-19. Print.

Εξωτερικοί σύνδεσμοι
--------------------

* Πραιτώριο στο Housesteads κατά μήκος του Τείχους του Αδριανού
* International Standard Bible Encyclopedia
* Πραιτώριο Agrippinae (Valkenburg) Αρχειοθετήθηκε 2014-02-24 στο Wayback Machine.
* Bible Study - The Praetorium


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Praetorium  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |